בית הסראייה (צפת)

בית הסראייה הוא מבנה בכיכר העצמאות  בצפת, אשר  נבנה בימי דאהר אל-עומר ובו היה מקום מושבו של מושל צפת בימי השלטון העות'מאני. בתקופה זו נבנה מגדל שעון מעל הסראייה לציון 25 שנה לשלטונו של הסולטאן העות'מאני עבדול חמיד השני כחלק מבנייה של שבעה מגדלי שעון בארץ ישראל.

הסראיה בנויה ממבנה בצורת האות "ח" שבו שתי קומות, שהגבוהה ביניהן בנויה מחדרים ומרפסת ארוכה מאוד.
הסראיה בצפת שימשה גם כבית כלא. בראש הסראיה נמצא שעון גדול ומפואר, הפועל עד ימינו.

במהלך פרעות תרפ"ט כונסו כל היהודים לחצר הסראייה שם נותרו בהסגר עם מזון מועט משך ימים אחדים. אחד השומרים הערבים במקום ירה לתוך הקהל והרג נערה צעירה וילד.

כיום משמשת הסראייה כמרכז לתרבות של העיר ומתנ"ס ע"ש אייזיק ואדית וולפסון. יש בו תערוכה על תולדות צפת, חיזיון אור-קולי ומרכז מידע לתיירים. אחד מחדרי הסראייה משמש כיום גם כבית כנסת קטן. ברחבת הכניסה לסראייה נערכים מופעים שונים.

גלריית תמונות

קישורים חיצוניים

 סארייה, באתר עיריית צפת

קטגוריה:צפת העתיקה
קטגוריה:צפת: מבנים
קטגוריה:בתי ממשל עותמאני בארץ ישראל
קטגוריה:ישראל: מגדלי שעון